Document ID: /roh_data/filtered/fineweb-2-filterrobots_roh.jsonl.gz/67123

«Dunnas duain stgaffir vita e betg destruir vita.» Tenor l’opiniun tradiziunala fissan dunnas che van a chatscha entretschadas en cuntradicziuns nunschliablas. Il film da Menga Huonder-Jenny mussa insatge auter. Quatter chatschadras grischunas che pratitgeschan il mastergn da chatschadra. Nus las vesain ad in tir da chatscha a Küblis amez la gronda fulla da collegas masculins, il settember a la chatscha solitaria e tentusa da muntanellas, chavriels, tschiervs e chamutschs – dentant era a chasa tar lur famiglias. Quatter dunnas differentas raquintan a moda impressiunanta tge plaz che la chatscha ha en lur vita.